CELEX: 62017TN0218
Language: el
Date: 2017-04-12 00:00:00
Title: Υπόθεση T-218/17: Προσφυγή-αγωγή της 12ης Απριλίου 2017 — HF κατά Κοινοβουλίου

6.6.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/30
            
         Προσφυγή-αγωγή της 12ης Απριλίου 2017 — HF κατά Κοινοβουλίου
   (Υπόθεση T-218/17)
   (2017/C 178/44)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: HF (εκπρόσωπος: A. Tymen, δικηγόρος)
   
      Καθού-εναγόμενο: Ευρωπαϊκό Κοινοβούλιο
   
      Αιτήματα
   
   Η προσφεύγουσα-ενάγουσα (στο εξής: προσφεύγουσα) ζητεί από το Γενικό Δικαστήριο:
   
               —
            
            
               να κρίνει την παρούσα προσφυγή-αγωγή παραδεκτή και βάσιμη·
               Κατά συνέπεια,
            
         
               —
            
            
               να ακυρώσει την απόφαση της 3ης Ιουνίου 2016, με την οποία απορρίφθηκε η αίτηση της προσφεύγουσας, της 11ης Δεκεμβρίου 2014, για την παροχή βοήθειας·
            
         
               —
            
            
               εφόσον είναι αναγκαίο, να ακυρώσει την απόφαση της 4ης Ιανουαρίου 2017, που παρελήφθη στις 11 Ιανουαρίου 2017, με την οποία απορρίφθηκε η διοικητική ένσταση της προσφεύγουσας της 6ης Σεπτεμβρίου 2016·
            
         
               —
            
            
               να υποχρεώσει το καθού-εναγόμενο να καταβάλει ως χρηματική ικανοποίηση λόγω ηθικής βλάβης της προσφεύγουσας, οριζόμενη ex aequo et bono, το ποσό των 90 000 ευρώ·
            
         
               —
            
            
               να καταδικάσει το καθού-εναγόμενο στο σύνολο των δικαστικών εξόδων.
            
         
      Λόγοι και κύρια επιχειρήματα
   
   Προς στήριξη της προσφυγής-αγωγής της, η προσφεύγουσα προβάλλει τρεις λόγους.
   
               1.
            
            
               Ο πρώτος λόγος αντλείται από προσβολή των δικαιωμάτων άμυνας, παράβαση του άρθρου 41 του Χάρτη των Θεμελιωδών Δικαιωμάτων της Ευρωπαϊκής Ένωσης, προσβολή του δικαιώματος ακροάσεως και παραβίαση της αρχής της εκατέρωθεν ακροάσεως.
            
         
               2.
            
            
               Ο δεύτερος λόγος αντλείται από δικονομικές πλημμέλειες της προσβαλλομένης αποφάσεως και τη μεροληπτική διαδικασία που ακολούθησε η επιτροπή.
            
         
               3.
            
            
               Ο τρίτος λόγος αντλείται από πρόδηλη πλάνη εκτιμήσεως, την υποχρέωση παροχής βοήθειας και το καθήκον μέριμνας, καθώς και από παράβαση των άρθρων 12α και 24 του ΚΥΚ.